**REGULAMENT**

**DE DESFĂŞURARE A EXAMENELOR DELF-DALF**

1. **MODALITĂŢI DE ÎNSCRIERE**

**1.1 Înscrierea** se efectuează **ON-LINE** până pe **10 noiembrie 2022 :**

**DELF Elev** (cls V-XII) : https://institutfrancais.ro/iasi/examene-delf-elev-3/#/

**DELF-DALF** (Adulti) : https://institutfrancais.ro/iasi/delf-dalf/#/

**1.2 Înscrierea** constă în   
- completarea Formularului de înscriere **şi**

- ataşarea a) unei copii -> a **cărţii de identitate** (pentru candidaţii sub 14 ani, a certificatului de naştere) **SAU** -> a **paşaportului** candidatului

b) dovada achitării taxei de examen

**1.3 Înscrierea** devine efectivădupă completarea şi ataşarea **în** Formularul on-line a celor 2 documente menționate.  
  
**1.4** Prin achitarea taxei de examen, candidatul este de acord cu prelucrarea datelor personale şi politica de confidențialitate a Institutului Francez din România, confirmă că a luat la cunoştinţă informaţiile prezentate în Regulament şi acceptă termenii şi condiţiile participării la examen.

**2. CONDIŢII SPECIALE DE EXAMINARE**

Candidaţii cu nevoi speciale sunt rugaţi să semnaleze acest lucru în momentul înscrierii pentru ca Centrul de Examen să poată face demersurile necesare, în măsura posibilului. Prezentarea unui certificat medical recent este obligatorie.

**3. REPARTIZAREA CANDIDAŢILOR**

După încheierea înscrierilor, programul informatic dedicat generează repartizarea pe săli (proba scrisă) şi programarea candidaţilor pe jurii la proba orală în ordine alfabetică. Aşezarea în bănci pentru proba scrisă se face tot în ordine alfabetică.

**4. ACCESUL ÎN SĂLI**

Accesul în sala de examen:

* 1. se face numai pe baza unui act valid de identitate cu fotografie: carte de identitate, paşaport
  2. se face pe baza listelor comunicate pe mail fiecărui candidat, cu două zile înainte de sesiunea de examen
  3. nu este permis accesul după începerea examenului pentru a nu-i deranja pe ceilalți candidaţi, prima probă este cea de ascultare a unui document audio (CO-compréhension orale).

**5. ÎN TIMPUL EXAMINĂRII**

Vă rugăm să semnalaţi orice problemă sau întrebare supraveghetorului, examinatorului sau responsabilului Centrului în timpul derulării examenului sau imediat după încheierea lui. La sfârşitul examenului, scris şi oral, veţi semna un proces verbal validând astfel buna desfăşurare a probelor. Orice sesizare formulată ulterior nu va fi luată în considerare.

Pentru o bună desfăşurare a examenelor, vă rugăm insistent:

1. să citiţi cu atenţie toate informaţiile şi recomandările de mai jos;
2. să păstraţi liniştea atât în săli cât şi pe holuri, pentru a asigura un climat favorabil examinării.

Eventualii însoțitori sunt rugaţi să aştepte în exteriorul clădirii.

**6. PROBE EVALUATE**

**6.1** În cadrul examenelor DELF-DALF sunt evaluate patru competenţe:

|  |  |
| --- | --- |
| ascultarea documentelor audio | înţelegerea textelor scrise |
| exprimarea în scris | exprimarea şi interacţiunea orală |

Fiecare competenţă este notată pe 25 de puncte. Pentru a reuşi examenul, candidatul trebuie să obţină minim 50 de puncte din 100 **şi** minim 5 puncte/competenţă.

**6.2** **Proba scrisă** este compusă din 3 părţi distincte, fără pauză între ele:

|  |  |
| --- | --- |
| ascultarea documentelor audio | înţelegerea textelor scrise |
| exprimarea în scris |  |

**6.3** **Proba orală** este a patra parte a examenului.

**6.4** Cele patru părţi sunt **indisociabile**, neputând fi evaluate separat sau în sesiuni diferite, pentru obţinerea diplomei.

**7. EVALUARE**

**7.1** Examenele DELF-DALF sunt concepute de către FRANCE EDUCATION INTERNATIONAL (**FEI**), iar diplomele sunt eliberate de către Ministerul francez al Educaţiei Naţionale.

**7.2** **FEI**, conceptorul diplomelor şi organizatorul extern, asigură prin Juriul Naţional menţinerea standardelor de calitate şi respectarea criteriilor de evaluare şi a metodologiei prescrise.

**7.3** Corectarea lucrărilor scrise precum şi evaluarea probei orale este asigurată de către doi profesori evaluatori acredidaţi de către **FEI** şi se face pe baza unui barem şi a unei metodologii precise şi riguroase.   
Pentru DELF Prim, evaluarea probei orale se face în prezenţa unui singur evaluator pentru ca aceşti tineri candidaţi să nu fie intimidaţi.

**8. REZULTATE**

**8.1** Rezultatele sunt validate de către Juriul Naţional care este suveran în deciziile pe care le ia, fără posibilitatea contestării lor ulterioare.

**8.2** Comunicarea rezultatelor se va face începând cu 17 ianuarie 2023, după întrunirea Juriului Naţional.

**8.3** Din motive de confidenţialitate, rezultatele nu sunt comunicate telefonic.

**8.4** Atestatele de reuşită sunt disponibile din momentul anunţării rezultatelor.  
 *Conform hotărârii Consiliului de Administraţie al* ***FEI****, orice cerere de reeditare a unei diplome DELF va fi facturată cu 50 lei. Pentru a evita astfel de situaţii, vă recomandăm să ridicaţi atestatele de reuşită în termen de 15 zile de la publicarea oficială a rezultatelor pentru a semnala eventualele erori.*   
Diplomele sunt eliberate după 2-5 luni de la sesiunea de examen (a se consulta site-ul IFB).

**8.5** Atât atestatele cât şi diplomele se eliberează numai în baza documentului de identitate al candidatului, cu programare prealabilă la [equipe.iasi@institutfrancais.ro](mailto:equipe.iasi@institutfrancais.ro).

**9. INFORMAȚII ȘI RECOMANDĂRI**

|  |  |
| --- | --- |
|  | **Cu două zile înainte de sesiune (după ora 17h00)**, veţi primi pe mail planificarea **probelor scrise şi orale** (loc, săli, ore). |
|  | **Accesul în sala** de examen se va face pe baza unui **act de identitate cu fotografie.** |
|  | Pentru **probele scrise**, **accesul în sală nu este permis după începerea examenului** (prima probă este cea de ascultare a unui document audio). |
|  | Eventualele modificări de program vor fi comunicate pe mail. |
|  | Modele de subiecte:  **https://www.france-education-international.fr/diplome/delf-tout-public?langue=fr** [**https://www.france-education-international.fr/diplome/dalf?langue=fr**](https://www.france-education-international.fr/diplome/dalf?langue=fr) |

6) RESPECTAŢI atât locul indicat de către supraveghetor cât şi indicaţiile/instrucţiunile acestuia :

* scrieţi lizibil şi complet numele şi prenumele pe teză;
* folosiţi numai pix sau stilou;
* utilizaţi numai foile distribuite;
* predaţi supraveghetorului, la ieşirea din sală, atât teza cât şi ciornele;

*Orice încercare de fraudă va fi sancţionată cu anularea pe loc a tezei, de aceea nu aveţi voie să vorbiţi, să copiaţi, să păstraţi sau să folosiţi materiale neautorizate.*

- nu este permisă  ieşirea din sală pe durata examenului;

- trebuie închise telefoanele mobile sau orice alt dispozitiv electronic înainte de începerea examenului;

- nu este permisă utilizarea dicţionarelor *(excepţie : pentru DALF C1 - proba de exprimare orală - şi DALF C2 - toate probele - , puteţi folosi un dicţionar explicativ al limbii franceze, ex : Larousse, Robert etc.)*  
  
- în cazul neprezentării la examen, candidatul va fi considerat absent şi nu i se va rambursa suma achitată. *Excepţie* - prezentarea unui certificat medical în cel mult trei zile de la sesiunea de examen. În acest caz, suma achitată va fi folosită numai pentru următoarea sesiune (eventual, cu achitarea unei diferenţe).

- nu sunt admise transferurile dintr-un centru de examen în altul.